Winterkersie - Wikipedia
Ook: Solanum pseudocapsicum
’n Winterkersie met bessies.
Spesie: S. pseudocapsicum
Die winterkersie of Solanum pseudocapsicum is ’n spesie van die genus Solanum met giftige vrugte. Dié meerjarige plante kan as huisplante gekweek word, maar dit word in sommige lande as ’n onkruid beskou.
S. pseudocapsicum dra groot blomme.
Die plant is inheems aan Peru en Ecuador en kan ryp en koue weerstaan. Hulle leef sowat 10 jaar en dra gewoonlik van hul tweede of derde jaar af bessies. Hulle is verwant aan die tamatie (Solanum lycopersicum) en die vrugte se smaak en tekstuur is baie soos dié van kersietamaties; daarom word die twee dikwels verwar. Hulle is ook verwant aan die aartappel (Solanum tuberosum).
Dit is een van twee spesies van Solanum wat as huisplante gekweek kan word; die ander een is Solanum annuum.
Hoewel die bessies giftig is, is hulle gewoonlik nie lewensgevaarlik vir mense nie. Dit kan wel maagprobleme veroorsaak, onder meer vomering en gastro-enteritis. Winterkersies is baie giftig vir honde, katte, en sommige voëls.
As die blare verlep en die bessies afval, is die plant te droog. As die onderste blare geel word met bruin kolle op, is daar ’n magnesiumtekort. Vaalvrot, rooimyte en virussiekte kan ook voorkom. In laasgenoemde geval moet die plant vernietig word.
↑ D. G. Spoerke & S. C. Smolinske (1990). Toxicity of Houseplants. Boca Raton, Florida: CRC Press.
↑ “Toxic plants for dogs”. CyberCanine.com: 1997. URL besoek op 29 September 2008.
↑ “Plants and your cat”. Cat Fanciers' Association: Desember 1997. URL besoek op 29 September 2008.
↑ “Bird safety: poisonous and safe plants for birds”. Peteducation.com: 1997. URL besoek op 29 September 2008.
Solanum capsicastrum: inligting
Solanum capsicastrum: nog inligting
Wikimedia Commons het meer media in die kategorie Winterkersie.
Wikispecies het meer inligting verwant aan: Winterkersie
Ontsluit van "https://af.wikipedia.org/w/index.php?title=Winterkersie&oldid=1892324"
Die bladsy is laas op 17 Januarie 2019 om 21:05 bygewerk.